Polydectes

Polydectes (Πολυδέκτης) fuit Magnetis filius et Seriphi insulae rex, qui Perseum Iovis et Danaës filium educavit, cuius tandem ingenium veritus, audaciamque et felicitatem, sub praetextu aeternae gloriae, illum ad superandam Gorgonem Medusam impulit, Qua devicta redeunti Perseo cum semper detraheret, conversus est ab illo in silicem, monstrato capite Medusae. Hanc scaenam in Pinacotheca Atheniensium ad Propylaeos sita pictam vidit PausaniasGraeciae descriptio I.22.6.

Ovidius haec de Polydecte narrat:
Te tamen, o parvae rector, Polydecta, Seriphi,	
nec iuvenis virtus per tot spectata labores	
nec mala mollierant, sed inexorabile durus	
exerces odium, nec iniqua finis in ira est;
detrectas etiam laudem fictamque Medusae	
arguis esse necem. 'dabimus tibi pignora veri.	
parcite luminibus!' Perseus ait oraque regis	
ore Medusaeo silicem sine sanguine fecit.Publius Ovidius Naso, Metamorphoses 5.242

Alii apud Dictyn, sororem huius, Danaen cum Perseo hospitatam esse tradunt.

 Notae 

Categoria:Mythologia Graeca